CELEX: 22017D1755
Language: bg
Date: 2017-09-12 00:00:00
Title: Решение № 2/2017 на Съвместния комитет, създаден съгласно Споразумението за взаимно признаване между Европейската общност и Канада от 12 септември 2017 година относно включването на органи за оценяване на съответствието в секторното приложение за телекомуникационното крайно оборудване, устройствата за обработка на информацията и радиопредавателите [2017/1755]

26.9.2017   
            
            
               BG
            
            
               Официален вестник на Европейския съюз
            
            
               L 246/10
            
         РЕШЕНИЕ № 2/2017 НА СЪВМЕСТНИЯ КОМИТЕТ, СЪЗДАДЕН СЪГЛАСНО СПОРАЗУМЕНИЕТО ЗА ВЗАИМНО ПРИЗНАВАНЕ МЕЖДУ ЕВРОПЕЙСКАТА ОБЩНОСТ И КАНАДА
   от 12 септември 2017 година
   относно включването на органи за оценяване на съответствието в секторното приложение за телекомуникационното крайно оборудване, устройствата за обработка на информацията и радиопредавателите [2017/1755]
   СЪВМЕСТНИЯТ КОМИТЕТ,
   като взе предвид Споразумението за взаимно признаване между Европейската общност и Канада, и по-специално членове VII и XI;
   като има предвид, че Съвместният комитет взема решение за включване в секторно приложение на един или няколко органа за оценяване на съответствието,
   РЕШИ:
   
               1.
            
            
               Органът за оценяване на съответствието в притурка А се добавя към списъка на органите за оценяване на съответствието в притурка 4 към секторното приложение за телекомуникационното крайно оборудване, устройствата за обработка на информацията и радиопредавателите.
            
         
               2.
            
            
               Конкретните компетенции на посочения в притурка А орган за оценяване на съответствието по отношение на продуктите и процедурите за оценяване на съответствието са договорени между страните по споразумението, които се ангажират с поддържането им.
            
         
      Настоящото решение, изготвено в два екземпляра, се подписва от представители на Съвместния комитет, упълномощени да действат от името на страните по споразумението с цел изменение на притурките към секторното приложение за телекомуникационното крайно оборудване, устройствата за обработка на информацията и радиопредавателите към споразумението. Настоящото решение влиза в сила от датата на полагане на последния подпис.
      Подписано в Отава на 1 септември 2017 г.
      
         Josette GALLANT
         
            От името на Канада
         
      
      Подписано в Брюксел на 12 септември 2017 г.
      
         Ignacio IRUARRIZAGA
         
            От името на Европейския съюз
         
      
   
   
      ПРИТУРКА А
      
         Орган на ЕС за оценяване на съответствието, който се добавя към списъка на органите за оценяване на съответствието в притурка 4 към секторното приложение за телекомуникационното крайно оборудване, устройствата за обработка на информацията и радиопредавателите
      
      
                  
                              CETECOM GmbH
                           
                        
                              Im Teelbruch
                           
                        
                              45219 Essen
                           
                        
                              ГЕРМАНИЯ